CELEX: 32011R0304
Language: bg
Date: 2011-03-09 00:00:00
Title: Регламент (ЕС) № 304/2011 на Европейския парламент и на Съвета от 9 март 2011 година за изменение на Регламент (ЕО) № 708/2007 на Съвета относно използването в аквакултурите на чуждоземни и неприсъстващи в района видове

4.4.2011   
            
            
               BG
            
            
               Официален вестник на Европейския съюз
            
            
               L 88/1
            
         РЕГЛАМЕНТ (ЕС) № 304/2011 НА ЕВРОПЕЙСКИЯ ПАРЛАМЕНТ И НА СЪВЕТА
   от 9 март 2011 година
   за изменение на Регламент (ЕО) № 708/2007 на Съвета относно използването в аквакултурите на чуждоземни и неприсъстващи в района видове
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 43, параграф 2 от него,
   като взеха предвид предложението на Европейската комисия,
   като взеха предвид становищата на Европейския икономически и социален комитет (1),
   след предаване на проекта на законодателния акт на националните парламенти,
   в съответствие с обикновената законодателна процедура (2),
   като имат предвид, че:
   
               (1)
            
            
               С Регламент (ЕО) № 708/2007 на Съвета (3) се създава рамка, уреждаща аквакултурните практики, свързани с чуждите и неприсъстващите в района видове, за да се оцени и сведе до минимум възможното въздействие на тези видове и на свързани нецелеви видове върху водните местообитания. В него се предвижда, че въвеждането и преместването за използване в затворени съоръжения за аквакултури в бъдеще могат да бъдат освободени от изискването за разрешително, предвидено в глава III от регламента, въз основа на нова научна информация и становища.
            
         
               (2)
            
            
               Финансираното от Общността съгласувано действие, озаглавено „Екологични въздействия от чужди видове в аквакултурата“ (IMPASSE), предостави ново работно определение на „затворени съоръжения за аквакултури“. Степента на риск за съоръженията съгласно това определение, свързан с чужди и неприсъстващи в района видове, би могъл да се намали до приемливо ниво, ако се вземат мерки спрямо потенциала за изпускане на организми за отглеждане и нецелеви организми по време на транспортирането и ако се приложат добре дефинирани протоколи в приемното съоръжение. Въвеждането и преместването за използване в затворени съоръжения за аквакултури следва да се освободят от изискването за разрешително, само ако тези условия са изпълнени.
            
         
               (3)
            
            
               Поради това е необходимо да се измени определението на „затворено съоръжение за аквакултури“ в Регламент (ЕО) № 708/2007, като се добавят специални свойства, предназначени да осигурят биологичната сигурност на тези съоръжения.
            
         
               (4)
            
            
               Държавите-членки следва да изготвят списък на затворени съоръжения за аквакултури, разположени на тяхна територия. От гледна точка на прозрачността списъкът следва да се публикува и редовно да се актуализира на уебсайт, създаден в съответствие с Регламент (ЕО) № 535/2008 на Комисията от 13 юни 2008 г. за определяне на подробни правила за прилагане на Регламент (ЕО) № 708/2007 на Съвета относно използването в аквакултурите на чуждоземни и неприсъстващи в района видове (4).
            
         
               (5)
            
            
               Предвид тези изменения са необходими някои други адаптирания на Регламент (ЕО) № 708/2007, по-специално премахването на позоваванията на „затворени съоръжения за аквакултури“ в определението за „обичайно движение“ и от приложение I.
            
         
               (6)
            
            
               Комисията следва да бъде оправомощена да приема делегирани актове в съответствие с член 290 от Договора за функционирането на Европейския съюз (ДФЕС), за да адаптира приложения I, II и III към техническия и научния прогрес, да изменя приложение IV, за да добавя видове към него, както и да приема спецификации за необходимите условия за добавяне на видове към приложение IV. От особено значение е Комисията да провежда подходящи консултации по време на подготвителната работа, включително на равнище експерти.
            
         
               (7)
            
            
               Мерките, необходими за прилагането на настоящия регламент, следва да бъдат приети от Комисията чрез актове за изпълнение в съответствие с член 291 ДФЕС.
            
         
               (8)
            
            
               Терминът „Общност“, използван в постановителната част на Регламент (ЕО) № 708/2007, следва да бъде променен вследствие на влизането в сила на Договора от Лисабон на 1 декември 2009 г.
            
         
               (9)
            
            
               Следователно Регламент (ЕО) № 708/2007 следва да бъде съответно изменен,
            
         ПРИЕХА НАСТОЯЩИЯ РЕГЛАМЕНТ:
   Член 1
   Регламент (ЕО) № 708/2007 се изменя, както следва:
   
               1.
            
            
               В член 2, параграф 1, в заглавието на член 13, в член 15, параграф 2 и в заглавието на член 19 съществителното „Общност“ или съответното прилагателно се заменят със съществителното „Съюз“ или съответното прилагателно и се правят всички необходими граматически корекции.
            
         
               2.
            
            
               Член 2 се изменя, както следва:
               
                           а)
                        
                        
                           в параграф 5 първото изречение се заменя със следното:
                           „5.   С изключение на член 3, член 4, параграф 1 и параграф 2, буква а), настоящият регламент не се прилага за видовете, изброени в приложение IV.“;
                        
                     
                           б)
                        
                        
                           параграф 7 се заменя със следното:
                           „7.   Глави III—VI не се прилагат за движения на чужди или неприсъстващи в района видове, които се държат в затворени съоръжения за аквакултури, ако транспортирането е извършено при условия, които предотвратяват изпускането на тези видове и на нецелеви видове.
                           Държавите-членки изготвят списък на затворените съоръжения за аквакултури на тяхна територия, които съответстват на определението в член 3, параграф 3, и редовно актуализират този списък. До 25 октомври 2011 г. списъкът се публикува на уебсайта, създаден в съответствие с член 4, параграф 2 от Регламент (ЕО) № 535/2008 на Комисията (5), който определя подробни правила за прилагането на настоящия регламент.
                        
                     
         
               3.
            
            
               Член 3 се изменя, както следва:
               
                           а)
                        
                        
                           точка 3 се заменя със следното:
                           
                                       „3.
                                    
                                    
                                       „Затворено съоръжение за аквакултури“ означава съоръжение, разположено на брега:
                                       
                                                   а)
                                                
                                                
                                                   когато:
                                                   
                                                               i)
                                                            
                                                            
                                                               аквакултурата се извършва във водна среда, което включва рециркулация на вода; и
                                                            
                                                         
                                                               ii)
                                                            
                                                            
                                                               заустванията по никакъв начин не се свързват с открити води, без преди това водите да са преминали през решетки и да са филтрирани или прецедени и обработени за предотвратяване на изхвърлянето на твърди отпадъци във водната околна среда и на изпускането на отглежданите видове и на нецелевите видове от съоръжението, които биха могли да оцелеят и впоследствие да де размножат;
                                                            
                                                         
                                             
                                                   б)
                                                
                                                
                                                   и което:
                                                   
                                                               i)
                                                            
                                                            
                                                               предотвратява загубите на отглеждани екземпляри или нецелеви видове и друг биологичен материал, включително патогени, дължащи се на фактори като хищници (например птици) и наводнения (например съоръжението трябва да бъде разположено на безопасно разстояние от открити води след правилна оценка, извършена от компетентните органи);
                                                            
                                                         
                                                               ii)
                                                            
                                                            
                                                               предотвратява по разумен начин загубите на отглеждани екземпляри или нецелеви видове и друг биологичен материал, включително патогени, от кражба и вандализъм; и
                                                            
                                                         
                                                               iii)
                                                            
                                                            
                                                               осигурява обезвреждане по подходящ начин на мъртвите организми;“
                                                            
                                                         
                                             
                                 
                     
                           б)
                        
                        
                           точка 16 се заменя със следното:
                           
                                       „16.
                                    
                                    
                                       „обичайно движение“ означава движение на водни организми от източник, което е с малък риск от пренасяне на нецелеви видове и което поради характеристиките на водните организми и/или метода на аквакултура, който ще се използва, не поражда неблагоприятни екологични последици;“.
                                    
                                 
                     
         
               4.
            
            
               В член 4 съществуващият параграф се номерира като „параграф 1“ и се добавя следният параграф:
               „2.   Компетентните органи в държавите-членки извършват мониторинг и надзор на дейностите, свързани с аквакултурите, за да гарантират, че:
               
                           а)
                        
                        
                           затворените съоръжения за аквакултури отговарят на изискванията, предвидени в член 3, параграф 3; и
                        
                     
                           б)
                        
                        
                           транспортирането от или към тези затворени съоръжения за аквакултури се извършва при условия, които не позволяват изпускането на чуждоземни или нецелеви видове.“
                        
                     
         
               5.
            
            
               Член 14 се заменя със следното:
               „Член 14
               Освобождаване в съоръжения за аквакултури в случай на обичайно въвеждане
               В случай на обичайно въвеждане се разрешава освобождаването на водни организми в съоръжения за аквакултури без карантина или пробно освобождаване, освен ако в изключителни случаи компетентният орган не реши друго въз основа на конкретно становище от консултативния комитет. Движения от затворени съоръжения за аквакултури в отворени съоръжения за аквакултури се считат за обичайни или необичайни в съответствие с членове 6 и 7.“
            
         
               6.
            
            
               Член 24 се заменя със следното:
               „Член 24
               Изменения на приложенията и подробни правила
               1.   Комисията може, посредством делегирани актове в съответствие с член 24а и при условията, определени в членове 24б и 24в:
               
                           а)
                        
                        
                           да изменя приложения I, II, и III към настоящия регламент, за да ги адаптира към научно-техническия прогрес;
                        
                     
                           б)
                        
                        
                           да приема спецификации на необходимите условия за добавяне на видове към приложение IV съгласно параграф 3; и
                        
                     
                           в)
                        
                        
                           да добавя видове към приложение IV, когато са спазени предвидените в параграф 3 условия и допълнителните спецификации към тях.
                        
                     2.   При приемането на делегираните актове, посочени в параграф 1, Комисията действа в съответствие с настоящия регламент.
               3.   С цел добавяне на видове към приложение IV водният организъм трябва да е бил използван дълго време в аквакултурите (спрямо неговия жизнен цикъл) в някои части на Съюза без неблагоприятни последици и въвеждането и преместването му трябва да бъде възможно без едновременното движение на потенциално вредни нецелеви видове.
               4.   Държавите-членки могат да отправят искане към Комисията за добавяне на видове към приложение IV. Държавите-членки могат да предоставят научни данни, за да докажат съвместимостта със съответните критерии за добавяне на видове към приложение IV. Комисията взема решение за целесъобразността на дадено искане в срок от пет месеца след получаването му, като в този срок не се включва времето за предоставяне на допълнителна информация от държавата-членка, ако Комисията е отправила такова искане.
               5.   Заинтересованите държави-членки могат да предлагат по отношение на своите най-отдалечени райони, посочени в член 349 от Договора за функционирането на Европейския съюз, добавянето на видове да се включи в отделна част от приложение IV.
               6.   Комисията може да приеме подробни правила за прилагането на параграфи 4 и 5, и по-специално форматите, съдържанието и особеностите на исканията от държавите-членки за добавяне на видове и информацията, която трябва да се осигури в подкрепа на тези искания, в съответствие с процедурата, посочена в член 30, параграф 2 от Регламент (ЕО) № 2371/2002.“
            
         
               7.
            
            
               Вмъкват се следните членове:
               „Член 24а
               Упражняване на делегирането
               1.   Правомощията да приема делегираните актове, посочени в член 24, се предоставят на Комисията за срок от пет години, считано от 24 април 2011 г. Комисията изготвя доклад относно делегираните правомощия най-късно шест месеца преди изтичането на петгодишния срок. Делегирането на правомощия се подновява автоматично за срокове с еднаква продължителност, освен ако Европейският парламент или Съветът не го оттеглят в съответствие с член 24б.
               2.   Веднага след като приеме делегиран акт, Комисията нотифицира едновременно Европейския парламент и Съвета за него.
               3.   Правомощията да приема делегирани актове се предоставят на Комисията при условията, предвидени в членове 24б и 24в.
               Член 24б
               Оттегляне на делегирането
               1.   Делегирането на правомощия, посочено в член 24, може да бъде оттеглено по всяко време от Европейския парламент или от Съвета.
               2.   Институцията, започнала вътрешна процедура за вземане на решение дали да оттегли делегирането на правомощията, полага усилия да информира другата институция и Комисията в разумен срок преди вземането на окончателно решение, като посочва делегираните правомощия, които могат да бъдат оттеглени, както и евентуалните причините за оттеглянето.
               3.   С решението за оттегляне се прекратява делегирането на правомощията, посочени в него. Решението поражда действие незабавно или на посочена в него по-късна дата. То не засяга валидността на делегираните актове, които вече са в сила. Решението се публикува в Официален вестник на Европейския съюз.
               Член 24в
               Възражения срещу делегирани актове
               1.   Европейският парламент или Съветът могат да възразят срещу делегиран акт в срок два месеца от датата на нотификацията.
               По инициатива на Европейския парламент или на Съвета този срок се удължава с два месеца.
               2.   Ако към момента на изтичането на срока, посочен в параграф 1, нито Европейският парламент, нито Съветът не са възразили срещу делегирания акт, той се публикува в Официален вестник на Европейския съюз и влиза в сила на посочената в него дата.
               Делегираният акт може да бъде публикуван в Официален вестник на Европейския съюз и да влезе в сила преди изтичането на посочения срок, ако и Европейският парламент, и Съветът са информирали Комисията за намерението си да не правят възражения.
               3.   Ако Европейският парламент или Съветът възразят срещу делегирания акт в посочения в параграф 1 срок, делегираният акт не влиза в сила. Институцията, която възразява срещу делегирания акт, посочва причините за това.“
            
         
               8.
            
            
               Приложение I се изменя, както следва:
               
                           а)
                        
                        
                           първа алинея се заменя със следното:
                           „Винаги когато е възможно, информацията се придружава от препратки към научна литература и анотации в резултат от лични контакти с научни институции и експерти в областта на рибарството.“;
                        
                     
                           б)
                        
                        
                           раздел Г („Взаимодействие с местни видове“) се изменя, както следва:
                           
                                       i)
                                    
                                    
                                       точка 1 се заменя със следното:
                                       
                                                   „1.
                                                
                                                
                                                   Какъв е потенциалът за оцеляване и установяване на въведения организъм, ако бъде изпуснат?“;
                                                
                                             
                                 
                                       ii)
                                    
                                    
                                       точка 6 се заменя със следното:
                                       
                                                   „6.
                                                
                                                
                                                   Ще оцелеят ли въведените организми и ще се размножат ли успешно в предложения район на въвеждане, или ще е необходимо ежегодно попълване на запаса?“.
                                                
                                             
                                 
                     
         Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Страсбург на 9 март 2011 година.
      
         
            За Европейския парламент
         
         
            Председател
         
         J. BUZEK
      
      
         
            За Съвета
         
         
            Председател
         
         GYŐRI E.
      
   
   
      (1)  ОВ C 354, 28.12.2010 г., стр. 88 и ОВ C 51, 17.2.2011 г., стр. 80.
   
      (2)  Позиция на Европейския парламент от 23 ноември 2010 г. (все още непубликувана в Официален вестник) и решение на Съвета от 21 февруари 2011 г.
   
      (3)  ОВ L 168, 28.6.2007 г., стр. 1.
   
      (4)  ОВ L 156, 14.6.2008 г., стр. 6.
   
      (5)  ОВ L 156, 14.6.2008 г., стр. 6.“